L’Associació de Veïns i Veïnes de la Ravaleta bufa les 50 espelmes
La Ravaleta està de celebració. Aquest any compleix 50 anys del naixement de l’Associació de Veïns i veïnes, mig segle de reivindicació, convivència i comunitat. Precisament l’entitat va néixer amb l’objectiu d’aconseguir més serveis per aquest nucli de Roquetes. Un objectiu que s’ha complert al llarg d’aquestes dècades. La Ravaleta és avui un espai viu i amb serveis que ajuden a arrelar al seu veïnat, com és el casal o el dispensari mèdic. A banda de l’estanc La Marita, la Ravaleta manté fort el seu teixit comercial, que juga un paper clau en la dinamització i l’activitat diària d’aquest nucli urbà. Com diu l’Ivan, a continuar treballant i a fer gran la Ravaleta per poder bufar espelmes durant molts i molts anys. Perquè la Ravaleta és un clar exemple d’un barri acollidor i ple de vida.